на подходяща предавка на автоматичната предавателна кутия на моторно превозно средство, а уредът за управление не е програмируем.
 Класирането в позиция 9032 също се изключва, защото блокът не изпълнява функция по автоматично регулиране на електрически или други величини (вж. бележка 7 към глава 90).
 Затова блокът се класира в код по КН 8537 10 99 — други табла, панели, конзоли, пултове, шкафове и други подобни, за електрическо управление, за напрежение, непревишаващо 1 000 V.
 3.
 Електронен блок за управление за работно напрежение, непревишаващо 1 000 V (т.нар. „Smart Key“), проектиран като компонент на електронната система за контрол на моторно превозно средство, с размери приблизително 15 × 12 × 4 cm, състоящ се от:
 —
 програмируем уред за управление с памет и активни и пасивни компоненти, например транзистори, диоди, процесор, резистори, кондензатори и индуктивни бобини,
 —
 вграден приемател за комуникация чрез транспондер (локализиране на ключа) между ключа и блока.
 Блокът е свързан с антени, които са вградени в превозното средство и дават възможност за откриване на ключа в близост до превозното средство.
 Блокът получава сигнали от ръчно задействани бутони и от антените, обработва ги и въз основа на това управлява устройства, например отключва и заключва вратите на превозното средство, стартира двигателя. Той управлява и задействането на устройства за предупредително сигнализиране, например функциите за управление на достъпа без ключ, вкл. звуковия сигнал при изнасяне на електронния ключ извън превозното средство.
 8537 10 99
 Класирането се определя от общи правила 1, 3, буква в) и 6 за тълкуване на Комбинираната номенклатура, забележка 2, буква е) към раздел XVII и описанието на кодове по КН 8537, 8537 10 и 8537 10 99.
 Класирането в позиция 8512 се изключва, тъй като блокът не съдържа апарати за визуална или звукова сигнализация, а само задейства такива апарати.
 Класирането в позиция 9032 също се изключва, защото блокът не изпълнява функция по автоматично регулиране на електрически или други величини (вж. бележка 7 към глава 90).
 Блокът е проектиран за изпълнението на две или повече допълващи се или алтернативни функции, обхванати от кодове по КН 8537 10 91 и 8537 10 99. Той изпълнява функцията на програмируем уред за управление с памет, използван за електрическо управление на устройства, например заключването и отключването на вратите на превозното средство и стартирането на двигателя (вж. също ОБХС за позиция 8537, точка 3, и ОБКН за подпозиция 8537 10 91). Той изпълнява и функцията по електрическо управление на задействането на устройства за предупредително сигнализиране, например функциите за управление на достъпа без ключ, вкл. звуковия сигнал при изнасяне на електронния ключ извън превозното средство. Тъй като двете функции са еднакво важни за работата на блока, не е възможно да се определи коя е главната му функция.
 Затова блокът се класира в код по КН 8537 10 99 — други табла, панели, конзоли, пултове, шкафове и други подобни, за електрическо управление, за напрежение, непревишаващо 1 000 V.
 